Document ID: 32004D0883

KOMMISSIONENS BESLUTNING
af 10. december 2004
om tilpasning af bilaget til Rådets direktiv 95/57/EF om indsamling af statistiske oplysninger vedrørende turisme for så vidt angår landelisten
(meddelt under nummer K(2004) 4723)
(EØS-relevant tekst)
(2004/883/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 95/57/EF af 23. november 1995 om indsamling af statistiske oplysninger vedrørende turisme (1), særlig artikel 3, stk. 2, og
ud fra følgende betragtninger:
(1)
De landelister, der anvendes ved dataindsamlingen, er det nødvendigt at opdatere for at lette indsamlingen af harmoniserede statistiske data og for at dække nye behov for data om nye destinations- og oprindelseslande som følge af ændret rejseadfærd.
(2)
De i denne beslutning fastsatte foranstaltninger er i overensstemmelse med udtalelse fra Udvalget for det Statistiske Program, der blev nedsat ved Rådets afgørelse 89/382/EØF, Euratom (2) -
VEDTAGET FØLGENDE BESLUTNING:
Artikel 1
Bilaget til direktiv 95/57/EF ændres i overensstemmelse med bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 10. december 2004.

Labels: 12
0
19